REAGENTAI IR PAPILDOMOS PRIEMONĖS  GLIUKOZĖS TYRIMŲ ATLIKIMUI SU ANALIZATORIAUS PANAUDA
TECHNINĖ SPECIFIKACIJA

Numatomų atlikti tyrimų kiekis
	Eil. Nr.
	Tyrimas
	Preliminarus tyrimų kiekis per 60 mėn.

	1. 
	Gliukozė 
	65 000


1. Bendrieji reikalavimai reagentams ir papildomoms priemonėms:
1.1.  Tiekėjas privalo įvertinti visas reikiamas priemones gliukozės tyrimui atlikti, kad būtų užtikrintas kokybiškas tyrimų atlikimas ir sklandus įrangos darbas, atsižvelgiantį į preliminarų tyrimų kiekį per 60 mėn. (skaičiuojant, kad visi tyrimai bus kapiliarinio kraujo), bei, įskaičiuojant kasdienės (7 dienas per savaitę) dviejų lygių kokybės kontrolės tyrimus.
1.2. Į vieno tyrimo kainą pacientui turi būti įskaičiuota reagentų, kontrolinių medžiagų, kalibracinių bei papildomų priemonių kaina. Teikiant pasiūlymą turi būti įvertintas reagentų, kontrolinių, kalibracinių bei kitų papildomų medžiagų galiojimo laikas, medžiagų galiojimo trukmė atidarius pakuotę (atsižvelgiant į gamintojo rekomendacijas), sutarties galiojimo trukmė (60 mėn.).
1.3. Kontrolinė medžiaga turi būti dviejų lygių, skysta, paruošta naudojimui.

Kontrolinės medžiagos naudojimo instrukcijoje turi būti nurodyta, ar kontrolinių medžiagų koncentracijos ribos yra nustatytos pamatiniais metodais arba susietos su pamatinėmis medžiagomis. Kartu su pasiūlymu turi pateikti kontrolinės medžiagos naudojimo instrukciją.

Jei kontrolinės medžiagos naudojimo instrukcijoje nenurodyta, ar kontrolinių medžiagų koncentracijos ribos yra nustatytos pamatiniais metodais arba susietos su pamatinėmis medžiagomis, prieš pradedant naudoti, kiekvieno LOT abiejų lygių kontrolinei medžiagai visoms analitėms bus atliekama po penkis matavimus (pagal vidaus kokybės kontrolės tvarkos reikalavimą neglaudumo įvertinimui).
1.4. Tiekėjas turi tiekti reagentus, kontrolines medžiagas ir papildomas priemones, atitinkančias Europos Parlamento ir Tarybos Direktyvos 98/79/EB dėl in vitro diagnostikos medicinos prietaisų nuostatas arba pagal Europos  Parlamento ir Tarybos Reglamento (ES) 2017/746 nuostatas.  Kartu su pasiūlymu  anglų ir lietuvių kalba turi būti pateikti CE arba lygiaverčiai sertifikatai.
Po sutarties pasirašymo, prekių pristatymo metu, turi būti pateikti anglų ir lietuvių kalba saugos duomenų lapai.

1.5. Tiekėjas turi būti gamintojo įgaliotas tiekti reagentus. Kartu su pasiūlymu turi pateiktas dokumentas, patvirtinantis, kad tiekėjas yra oficialus siūlomų prekių gamintojo atstovas arba turi rašytinį susitarimą su tokiu atstovu dėl prekybos siūlomomis prekėmis, t. y. turi prekių gamintojo suteiktas teises arba lygiavertį dokumentą.

1.6. Reagentų ir panaudai siūlomos įrangos suderinamumas: reagentai turi būti validuoti/patvirtinti tyrimams atlikti panaudai siūloma įranga. Kartu su pasiūlymu turi pateikti reagentų naudojimo instrukcijas. 
Tuo atveju, kai reagentų ir įrangos gamintojai yra skirtingi, tiekėjas kartu su pasiūlymu turi pateikti ir gamintojo parengtą dokumentaciją, kurioje  turi būti informacija apie priemonių suderinamumą. 
1.7. Reagentų galiojimo terminas: ne trumpesnis nei 3 mėnesiai nuo prekių pristatymo dienos.

2. Reikalavimai panaudai siūlomam analizatoriui
	Eil.

Nr.
	Reikalaujami techniniai parametrai 
	Siūlomi parametrai

(tiekėjas turi  užpildyti)
	Nuoroda į nurodytą parametrą, patvirtinantį gamintojo dokumento (katalogo/  bukleto/ brošiūros /instrukcijos) puslapį, kuriame yra atžyma lietuvių kalba apie siūlomos įrangos atitikimą reikalavimui  (privaloma)

	1
	Automatinis gliukozės analizatorius, skirtas matuoti gliukozės koncentraciją kapiliariniame kraujyje, serume, plazmoje
	Įrašomas pavadinimas, tipas/modelis, gamintojas, kilmės šalis
	

	2
	Analizatorius privalo būti naujas - nenaudotas, pagamintas ne anksčiau kaip 2025 m.
	
	Pagaminimo metus pagrindžiančios nuorodos nebūtina pateikti. Atitiktis tikrinama įrangos pristatymo metu.

	3
	Sudedamosios analizatoriaus dalys: analizatorius, spausdintuvas, nepertraukiamo maitinimo šaltinis 
	Papildomai nurodyti siūlomo nepertraukiamo maitinimo šaltinio, pavadinimą, tipą / modelį, gamintoją, kilmės šalį
	

	4
	Analizatoriaus matavimo principas - fermentinis-amperometrinis.
	
	

	5
	Analizatoriaus mėginių karuselė (padėklas) turi talpinti ne mažiau kaip 20 mėginių. Turi būti atskiros pozicijos kalibratoriui ir vidaus kokybės kontrolės mėginiams. Būtina pozicija skubiems tyrimams.
	
	

	6
	Gliukozės matavimo ribos ne siauresnės kaip 0,5–50,0 mmol/l
	
	

	7
	Gliukozės metodo variacijos koeficientas (CV) ne didesnis nei 3 %
	
	

	8
	Analizatoriuje integruotas brūkšninio kodo skaitytuvas
	
	

	9
	Mėginių identifikavimas brūkšninio kodo skaitytuvu
	
	

	10
	Mėginio tūris ne daugiau kaip 20 µl
	
	

	11
	Gliukozės sensoriaus (membranos) tarnavimo laikas ne trumpesnis nei 30 dienų arba juo turi būti galima atlikti ne mažiau nei 3000 gliukozės tyrimų.
	
	

	12
	Analizatorius turi turėti budėjimo (stand-by) režimą, užtikrinantį nuolatinę parengtį darbui
	
	

	13
	Pavienio mėginio matavimo trukmė ne ilgiau 60 sek.
	
	

	14
	Analizatorius turi turėti automatinio kalibravimo funkciją
	
	

	15
	Turi būti skysčių kiekio sekimas ir vartotojo informavimas apie jų trūkumą/perteklių
	
	

	16
	Vaizdo ir/ar garso signalai apie analizatoriaus pasiruošimą darbui, tyrimo eigą, sutrikimus
	
	

	17
	Jungtis į Laboratorijos informacinę sistemą (LIS)
	
	

	18
	Analizatorius turi būti tinkamas (techniškai ir programiškai suderinamas) integravimui į Klinikinėje laboratorijoje veikiančią sLIS Enterprise (Infomed CS Ltd.)  laboratorinę informacinę sistemą dvikrypčiu ryšiu
	
	Pateikiamas gamintojo parengtas techninis aprašas, kuriame aiškiai nurodyta įrangos sąsajos su LIS galimybė.  


3. Bendrieji reikalavimai panaudai siūlomai įrangai:

3.1. Tiekėjas kartu su pasiūlymu turi pateikti dokumentą, patvirtinantį, kad tiekėjas yra oficialus panaudai siūlomos įrangos gamintojo atstovas arba turi rašytinį susitarimą su tokiu atstovu dėl prekybos siūloma įranga ir įrangos techninio aptarnavimo bei remonto, t. y. turi įrangos gamintojo suteiktas teises arba lygiavertį dokumentą. Reikalavimas netaikomas kartu su įranga siūlomiems kompiuteriams (jei siūloma) ir periferinei įrangai (klaviatūra, pelė, spausdintuvas, nepertraukiamos el. srovės šaltinis), t.y. tiekėjas neprivalo būti siūlomo kompiuterio ir periferinės įrangos gamintojas arba būti oficialus siūlomo kompiuterio  ir periferinės įrangos gamintojo įgaliotasis atstovas, bei neprivalo turėti rašytinio susitarimo su siūlomo kompiuterio ir periferinės įrangos įgaliotuoju atstovu dėl prekybos. 

3.2. Tiekėjas kartu su pasiūlymu turi pateikti analizatoriaus atitikties dokumentus pagal Europos Parlamento ir Tarybos Direktyvos 98/79/EB dėl in vitro diagnostikos medicinos prietaisų nuostatas arba pagal Europos  Parlamento ir Tarybos Reglamento (ES) 2017/746 nuostatas (CE sertifikatas arba EB atitikties deklaraciją arba lygiaverčius dokumentus originalo ir lietuvių kalbomis).
3.3. Reikalaujamų techninių parametrų įrodymui kartu su pasiūlymu būtina pateikti analizatoriaus naudojimo instrukciją ar kitus dokumentus, patvirtinančius atitiktį techniniams reikalavimams. Techninių reikalavimų įrangai lentelėje turi būti pateiktos aiškios nuorodos į dokumentus, techninės specifikacijos atitiktį pagrindžiančiuose dokumentuose turi būti paženklintas konkretų techninės specifikacijos punktą atitinkantis tekstą. 
3.4. Tiekėjas privalo užtikrinti, kad siūloma įranga turėtų technines galimybes būti prijungta dvikrypčiu ryšiu prie laboratorinės informacinės sistemos sLIS Enterprise (Infomed CS Ltd.) (toliau – LIS). 
Analizatorius turi automatiškai nuskaityti tyrimų užsakymus, o tyrimų atlikimo rezultatus ir kokybės kontrolės tyrimų rezultatus automatiškai perduoti į LIS Ethernet tipo tinklu (10/100/1000BASE-T/TX), naudojant TCP/IP protokolą. 
Jeigu tiekėjo siūlomas analizatorius turi tik RS232 (COM PORT) jungtį, tiekėjas kartu su analizatoriumi pateikia RS232<->TCP/IP konverterį, kuris įgalina priimti tyrimų užsakymus ir perduoti tyrimų atlikimo rezultatus Ethernet tipo tinklu (10/100/1000BASE-T/TX), naudojant TCP/IP protokolą. 
Jeigu tiekėjo siūlomas analizatorius neturi galimybės keistis informacija ASTM, HL7 (arba lygiavertis) standarto protokolu, kartu turi būti pateiktas  kompiuteris su atitinkama programine įranga, įgalinančia keistis informacija su pirkėjo LIS ASTM (arba lygiavertis) standarto protokolu, kurio pagalba tyrimų užsakymai ir tyrimų atlikimo rezultatai turi būti automatiškai nuskaitomi ir perduodami į LIS Ethernet tipo tinklu (10/100/1000BASE-T/TX), naudojant TCP/IP protokolą. 

3.5. Tiekėjas įsipareigoja pateikti visą reikiamą informaciją įrangos tinkamam pajungimui į LIS  bei teikti visokeriopą pagalbą, analizatorių integruojant į Pirkėjo laboratorinę informacinę sistemą LIS, dalyvauti sąsajos su Pirkėjo LIS testavime ir (ar) validavime. Tvarkyklės pateikti nereikia.
3.6. Tiekėjas įsipareigoja lietuvių kalba supažindinti / apmokyti Pirkėjo darbuotojus (skyriaus, kuriam perduodama medicininė įranga personalą) su medicininės įrangos naudojimo specifika, apmokyti ir lietuvių kalba konsultuoti medicininės įrangos naudojimo klausimais visą sutarties galiojimo laikotarpį. Mokymai rengiami Pirkėjo patalpose. Mokymai turi apimti visus įrangos naudojimo etapus (tame tarpe ir periodinę priežiūrą).
3.7. Visas bendravimas ir susirašinėjimas tarp Tiekėjo ir Pirkėjo, įskaitant bet neapsiribojant Pirkėjo personalo apmokymu dirbti su įranga, konsultacijų teikimu, bendravimu visais įrangos remonto ir techninės priežiūros klausimais, turi vykti lietuvių kalba.
4. Reikalavimai panaudai siūlomo analizatoriaus techninei priežiūrai: 
4.1. Tiekėjas įsipareigoja savo sąskaita užtikrinti panaudai perduotos įrangos techninę priežiūrą, galimų defektų ir gedimų šalinimą, remontą, vadovaujantis gamintojo parengtomis techninėmis instrukcijomis ir rekomendacijomis visą sutarties galiojimo terminą. Tiekėjas Sutarties galiojimo laikotarpiu padengia visas su techninės priežiūros paslaugomis ir remontu susijusias išlaidas (transporto, remonto, detalių, medžiagų). Įrangos techninės būklės vertinimas, techninė priežiūra bei remonto darbai turi būti atliekami gamintojo arba gamintojo įgalioto atstovo specialisto, turinčio tai patvirtinančius mokymų sertifikatus.
4.2. Pirkėjo pranešimai apie gedimus registruojami tiekėjo nurodytu telefonu visą parą. Įrangos gedimo šalinimo darbai turi būti pradėti vykdyti ne vėliau kaip per 4 valandas nuo tiekėjo informavimo telefonu apie įrangos gedimą darbo dienomis ir per 6 valandas nuo tiekėjo informavimo telefonu poilsio ir švenčių dienomis. Jei defekto ir (ar) gedimo šalinimas užtrunka ilgiau nei 1 (vieną) kalendorinę dieną, tiekėjas sekančią dieną privalo pristatyti Pirkėjui, paruošti darbui ir perduoti defekto ir (ar) gedimo šalinimo laikotarpiui naudoti ekvivalentišką veikiančią įrangą arba sudaryti galimybę tyrimus atlikti asmens sveikatos priežiūros įstaigoje, turinčioje Valstybinės akreditavimo sveikatos priežiūros veiklai tarnybos prie Sveikatos apsaugos ministerijos įstaigos asmens sveikatos priežiūros išduotą įstaigos asmens sveikatos priežiūros licenciją, suteikiančią teisę verstis laboratorinių tyrimų atlikimu,  teikti laboratorinės diagnostikos paslaugas. Išlaidas tokiu atveju apmoka tiekėjas. Jei Įrangos defekto ir (ar) gedimo neįmanoma pašalinti Pirkėjo patalpose, Tiekėjas privalo Įrangą savo sąskaita išvežti defektui ir (ar) gedimui šalinti. Sutaisyta ir veikianti Įranga Tiekėjo sąskaita pristatoma Pirkėjui ir paruošiama darbui, Įrangą po remonto darbų Tiekėjas testuoja Pirkėjo patalpose ne vėliau kaip per 1 (vieną)  kalendorinę dieną po Įrangos pajungimo.
